ai4bharat/Pralekha huggingface dataset:
শিল্পওবাণিজ্যমন্ত্রক
ভারতীয় আন্তর্জাতিক বাণিজ্য মেলা থেকে স্পষ্ট যে দেশে পুনরায় ব্যবসা-বাণিজ্য চাঙ্গা হয়ে উঠেছে
নয়াদিল্লি, ১৪ নভেম্বর, ২০২১
কেন্দ্রীয় বাণিজ্য ও শিল্প, ক্রেতা বিষয়ক, খাদ্য ও গণবন্টন, খাদ্য গণবন্টন এবং বস্ত্র মন্ত্রী শ্রী পীযূষ গোয়েল জানিয়েছেন, পণ্য ও পরিষেবা রপ্তানি ক্ষেত্রে ভারত এক ঐতিহাসিক সাফল্যের শিখরে পৌঁছেছে। ৪০তম আন্তর্জাতিক বাণিজ্য মেলা -র উদ্বোধন করে তিনি একথা জানান। শ্রী গোয়েল বলেন, বিশ্বব্যাপী সরবরাহ-শৃঙ্খলে ভারতকে গুরুত্বপূর্ণ অংশীদার হিসাবে বিবেচনা করা হয়। লকডাউন থাকা সত্ত্বেও ভারত বিশ্বের বিভিন্ন প্রান্তে কোনও পরিষেবা পৌঁছে দিতে ব্যর্থ হয়নি। চলতি বছর প্রথম চার মাসে প্রত্যক্ষ বিদেশি বিনিয়োগ বৃদ্ধি পেয়েছে। বর্তমান এই আইআইটিএফ – এ বহু আন্তর্জাতিক সংস্থা অংশ নিয়েছে বলেও তিনি উল্লেখ করেন।
শ্রী গোয়েল বলেন, অর্থনীতি, রপ্তানি, পরিকাঠামো, উন্নত পণ্যের জন্য চাহিদা ইত্যাদির ওপর সরকার বিশেষ জোর দিয়েছে। কেন্দ্রীয় বাণিজ্য মন্ত্রী জানান, রপ্তানি বৃদ্ধিতে একাধিক গুরুত্বপূর্ণ পদক্ষেপ নেওয়া হয়েছে। এমনকি, আত্মনির্ভর ভারত গঠন, ভোকাল ফর গ্লোবালের জন্য বিশেষ জোর দেওয়া হয়েছে বলেও উল্লেখ করেন তিনি। শ্রী গোয়েল বিশ্বের বৃহত্তম টিকাকরণ অভিযানের প্রসঙ্গ তুলে ধরে জানান যে, এখনও পর্যন্ত ১১০ কোটিরও বেশি টিকার ডোজ দেওয়া হয়েছে। আগামী বছর ৫০০ কোটি টাকা উৎপাদনের লক্ষ্য নেওয়া হয়েছে বলেও তিনি উল্লেখ করেন। বিশ্বে প্রথম নাকের মাধ্যমে টিকা গ্রহণ এবং প্রথম ডিএনএ টিকা সহ ভারতে ৫/৬টি টিকা তৈরি করা হচ্ছে। ভারত বিশ্বকে একটি নিরাপদ স্থানে পৌঁছে দেব বলেও আশা প্রকাশ করেন তিনি। শ্রী গোয়েল বলেন, দেশ শিল্প ও পরিষেবা ক্ষেত্রে ক্রমশই বিশ্ব হাব হয়ে উঠছে। কোভিড-১৯ এর কারণে বাণিজ্য ক্ষেত্রে প্রভাব পড়লেও প্রধানমন্ত্রী শ্রী নরেন্দ্র মোদীর সাহসী ও সিদ্ধান্তমূলক নেতৃত্বের জেরে সেই সমস্যা কাটিয়ে ওঠা সম্ভব হয়েছে। পণ্য পরিষেবা কর সংগ্রহের পরিমাণ ক্রমশই বৃদ্ধি পাচ্ছে বলে উল্লেখ করেন তিনি। ১৩০ কোটি দেশবাসীর ‘বিশ্বাস, সাথ ও প্রয়াস’কে সঙ্গী করে বাণিজ্য ক্ষেত্র ক্রমশ অগ্রগতি হচ্ছে বলে তিনি জানান।
CG/SS/SB
(Visitor Counter : 101
স্বাস্থ্যওপরিবারকল্যাণমন্ত্রক
কেন্দ্রীয় সরকার রাজ্যগুলিকে তিন কোটির বেশী এন-৯৫ মাস্ক বন্টনের লক্ষ্যমাত্রায় পৌঁছেছে
কেন্দ্র বিনামূল্যে ১.২৮ কোটি পিপিই ও ১০কোটি এইচসিকিউ ট্যাবলেট বন্টন করেছে
নতুনদিল্লি, ১৩ই আগস্ট, ২০২০
কোভিড-১৯ মহামারী প্রতিরোধে এবং অন্যান্য ব্যবস্থাপনায় রাজ্য ও কেন্দ্রশাসিত অঞ্চলগুলির বিরামহীন উদ্যোগের সঙ্গে কেন্দ্রের স্বাস্থ্য পরিকাঠামোর উন্নতির প্রয়াসে পরিস্থিতি আয়ত্ত্বের মধ্যে রয়েছে।
কোভিড-১৯ এর ব্যবস্থাপনার উন্নতি সহ কেন্দ্র বিনামূল্যে রাজ্য ও কেন্দ্রশাসিত অঞ্চলগুলিকে চিকিৎসার নানা ধরণের সামগ্রী পাঠাচ্ছে। এই সব সামগ্রী প্রথমে দেশে তৈরি হত না। মহামারীর কারণে বিশ্বজুড়ে এর চাহিদা বাড়ায়, বিদেশেও এগুলি পাওয়া যাচ্ছিল না।
এর পর ব্যক্তিগত সুরক্ষা সামগ্রী , এন৯৫ মাস্ক ভেন্টিলেটরের মত প্রয়োজনীয় চিকিৎসা সামগ্রী তৈরি করার জন্য স্বাস্থ্য ও পরিবারকল্যান মন্ত্রক, বস্ত্র মন্ত্রক, ফার্মাসিউটিক্যাল মন্ত্রক, শিল্প ও অভ্যন্তরীণ বাণিজ্য দপ্তর, প্রতিরক্ষা গবেষণা ও উন্নয়ন সংস্থা সহ বেশ কিছু সংস্থা যৌথভাবে উদ্যোগী হয়। এর ফলশ্রুতিতে যে সব সামগ্রী কেন্দ্র সরবরাহ করছে, সেগুলি দেশেই তৈরি করা হচ্ছে।এর মাধ্যমে আত্মনির্ভর ভারত ও মেক ইন ইন্ডিয়া প্রয়াস শক্তিশালী হচ্ছে।
রাজ্য, কেন্দ্রশাসিত অঞ্চল ও কেন্দ্রীয় সংস্থাগুলিকে ১১ই মার্চ থেকে কেন্দ্র বিনামূল্যে ৩কোটি চার লক্ষের বেশীএন-৯৫মাস্ক, ১কোটি ২৮ লক্ষের বেশী পিপিই কিট, ১০ কোটি ৮৩ লক্ষ এইচসিকিউ ট্যাবলেট সরবরাহ করেছে। এছাড়াও ২২,৫৩৩টি ভেন্টিলেটর দিয়েছে। এই ভেন্টিলেটরগুলি যাতে ঠিকভাবে কাজ শুরু করতে পারে, সেই ব্যবস্থাও কেন্দ্রীয় সরকার করেছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭-৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB
প্রতিরক্ষামন্ত্রক
ভারতীয় সেনাবাহিনী মহিলা আধিকারিকদের টাইম স্কেল কর্ণেল র্যাঙ্ক দিতে চলেছে
নয়াদিল্লি, ২৩ অগাস্ট, ২০২১
ভারতীয় সেনাবাহিনীর একটি সিলেকশন বোর্ড দীর্ঘ ২৬ বছর অসামান্য সেবা নিবৃত্তি শেষে ৫ জন মহিলা আধিকারিককে কর্ণেল  র্যাঙ্ক বা পদে উন্নীত করার নিয়ম-নীতি চূড়ান্ত করেছে। উল্লেখ করা যেতে পারে, ভারতীয় সেনা ইতিহাসে প্রথমবার সিগনাল কর্পস, ইলেক্ট্রনিক ও মেকানিকাল ইঞ্জিনিয়ার কর্পস এবং ইঞ্জিনিয়ার্স কর্পস থেকে ৫ জন মহিলা আধিকারিক কর্ণেল পদ পেতে চলেছেন। এর আগে আর্মি মেডিকেল কর্পস, জাজ অ্যাডভোকেট জেনারেল এবং আর্মি এডুকেশন কর্পস থেকে মহিলা আধিকারিকরা পদোন্নতিতে কর্ণেল মর্যাদা পেয়েছেন।
ভারতীয় সেনাবাহিনীর বিভিন্ন শাখায় পদোন্নতির পন্থা-পদ্ধতি আরও প্রসারিত করে মহিলা আধিকারিকদের কর্মজীবনে সুযোগ-সুবিধা বাড়ানোর লক্ষ্যেই এই পদক্ষেপ। সেনাবাহিনী এর আগে মহিলা আধিকারিকদের স্থায়ী-ভিত্তিতে নিয়োগের সিদ্ধান্ত নিয়েছে। তবে, মহিলা আধিকারিকদের কর্ণেল পদে পদোন্নতির এই সিদ্ধান্তের ফলে সেনাবাহিনীতে লিঙ্গ বৈষম্য দূর করার ক্ষেত্রে আরও কয়েক কদম অগ্রসর হওয়া সম্ভব হবে।
সেনাবাহিনী যে ৫ জন মহিলা আধিকারিককে কর্ণেল  পদমর্যাদায় সম্মানিত করার সিদ্ধান্ত নিয়েছে, তাঁরা হলেন – সিগনাল কর্পস থেকে লেঃ কর্ণেল সঙ্গীতা সার্দানা, ইলেক্ট্রনিক অ্যান্ড মেকানিকাল ইঞ্জিনিয়ার কর্পস থেকে লেঃ কর্ণেল সোনিয়া আনন্দ ও লেঃ কর্ণেল নবনীত দুগগ্ল, ইঞ্জিনিয়ার্স কর্পস থেকে লেঃ কর্ণেল রেণূ খান্না এবং লেঃ কর্ণেল রিচা সাগর।
CG/BD/SB
(Visitor Counter : 218
প্রধানমন্ত্রীরদপ্তর
২০১৮ এশিয়ান গেমস্-এ নৌকা বাইচ বিভাগে স্বর্ণ পদক জেতায় ভারতীয় দলকে প্রধানমন্ত্রীর অভিনন্দন
নয়াদিল্লি, ২৪ আগস্ট, ২০১৮
প্রধানমন্ত্রী শ্রী নরেন্দ্র মোদী ইন্দোনেশিয়ায় জাকার্তা – পালেমব্যাঙ্গে অষ্টাদশ এশিয়ান গেমস্-এ পুরুষদের নৌকা বাইচ কোয়াড্রপল স্কালস্ বিভাগে স্বর্ণ পদক জয়ী ভারতীয় দলের চার সদস্য শরণ সিং, দাত্তু বাবান ভোকানাল, ওম প্রকাশ এবং সুখমিত সিং-কে অভিনন্দন জানিয়েছেন।
প্রধানমন্ত্রী বলেছেন, “নৌকা বাইচে আমাদের দলের দারুণ সাফল্য। পুরুষদের নৌকা বাইচ কোয়াড্রপল স্কালস্ বিভাগে স্বর্ণ পদক পেয়ে তাঁরা ভারতের গর্ব বাড়িয়েছেন। দলের সদস্য শরণ সিং, দাত্তু বাবান ভোকানাল, ওম প্রকাশ এবং সুখমিত সিং-কে অনেক অভিনন্দন”।
CG/BD/SB……
(Visitor Counter : 53
প্রধানমন্ত্রীরদপ্তর
শ্রী সপ্তকোটেশ্বর দেবস্থানের সংস্কারে আনন্দিত প্রধানমন্ত্রী
নয়াদিল্লি, ১১ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী গোয়ার বিচোলিমের নারভে-তে শ্রী সপ্তকোটেশ্বর দেবস্থানের সংস্কারে সন্তোষ ব্যক্ত করেছেন।
গোয়ার মুখ্যমন্ত্রী ডঃ প্রমোদ সাওয়ান্তের এক ট্যুইট বর্তার জবাবে প্রধানমন্ত্রী বলেছেন;
“নবরূপে সজ্জিত বিচোলিমের নারভে-তে শ্রী সপ্তকোটেশ্বর দেবস্থান আমাদের যুব সম্প্রদায়ের আধ্যাত্মিক ঐতিহ্যের সঙ্গে যোগসূত্রকে আরও নিবিড় করে তুলবে। এর ফলে গোয়ায় পর্যটন শিল্পের প্রসার ঘটবে।”
PG/CB/NS
(
স্বাস্থ্যওপরিবারকল্যাণমন্ত্রক
ডাঃ হর্ষ বর্ধন জাতীয় পরীক্ষা বোর্ডের  আন্তর্জাতিক শিক্ষার্থী ফেলোশিপ কর্মসূচির জন্য ভালো ক্লিনিক্যাল অনুশীলন নির্দেশিকা হ্যান্ডবুক এবং প্রসপেক্টাস প্রকাশ করেছেন
নয়াদিল্লী, ২ জুলাই, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষ বর্ধন বুধবার  জাতীয় পরীক্ষা বোর্ডের  আন্তর্জাতিক শিক্ষার্থী ফেলোশিপ কর্মসূচির জন্য ভালো ক্লিনিক্যাল অনুশীলন নির্দেশিকা সম্বলিত হ্যান্ডবুক এবং প্রসপেক্টাস প্রকাশ করেছেন। এই অনুষ্ঠানে উপস্থিত ছিলেন কেন্দ্রীয় সাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে।
ওয়েব প্ল্যাটফর্মের মাধ্যমে বই প্রকাশ করে ডাঃ হর্ষ বর্ধন চিকিৎসকদের আরো দায়িত্বের সঙ্গে কাজ করার আহ্বান জানান। তিনি বলেন, ক্লিনিক্যাল অনুশীলন নির্দেশিকা সম্বলিত হ্যান্ডবুকটি হল একটি জাতীয় কূটনীতিক বোর্ডের আবাসিক চিকিৎসকদের পেশাদারিত্বের সঙ্গে প্রত্যাশিত নৈতিককতা ও পেশাদারি আচরণ নীতিগুলি শেখার জন্য সুনির্দিষ্ট নির্দেশিকা। এখানে চিকিৎসক ও রোগীদের সুরক্ষার বিষয়টিকে গুরুত্ব দেওয়া হয়েছে। তিনি চিকিৎসকদের ভূমিকা ও দায়িত্বের ওপর গুরুত্ব আরোপ করেন।
ডাঃ হর্ষ বর্ধন বৈদ্যুতিন উপায়ে আন্তর্জাতিক শিক্ষার্থীদের ফেলোশিপ কর্মসূচির সূচনা করেন। ৪২টি উৎকৃষ্টমানের চিকিৎসা প্রতিষ্ঠানে ১১টি বিশেষ বিষয়ে এই ফেলোশিপ কর্মসূচিটি চলবে। কেন্দ্রীয় মন্ত্রী বলেন, এই প্রথম সার্ক গোষ্ঠীভুক্ত দেশগুলি থেকে আন্তর্জাতিকস্তরে শিক্ষার্থীদের জন্য এ ধরণের ফেলোশিপ কর্মসূচির সূচনা করা হয়েছে। এখানে চিকিৎসা ক্ষেত্রে ডক্টর অফ মেডিসিন , মাস্টার অফ সার্জারি  পর্যায়ে ফেলোশিপ করার সুযোগ থাকছে। কমন ফেলোশিপ এন্ট্রার্নস টেস্টের মাধ্যমে এই কর্মসূচিতে অংশ নেওয়া যাবে। আন্তর্জাতিক চিকিৎসা ক্ষেত্রে দেশের সুনাম বৃদ্ধি করার সুযোগ থাকছে মেডিক্যাল ছাত্রছাত্রীদের কাছে। তিনি আরও বলেন,সরকারি ও বেসরকারী হাসপাতালগুলিতে বর্তমান পরিকাঠামো এবং চিকিৎসা ব্যবস্থার উন্নতিসাধন করে স্নাতকোত্তরে আসন সংখ্যা বাড়িয়ে এই কার্যক্রম চালু করা হবে।
পয়লা জুলাই জাতীয় চিকিৎসক দিবসে চিকিৎসকদের অভিনন্দন জানন ডাঃ হর্ষ বর্ধন। তিনি বলেন, সারা দেশজুড়ে ডাঃ বিধান চন্দ্র রায়ের সম্মানে এই দিনটি জাতীয় চিকিৎসক দিবস হিসেবে উদযাপন করা হয়ে থাকে। তিনি বলেন, ভারতরত্ন ডাঃ বিধান চন্দ্র রায় শুধুমাত্র একজন চিকিৎসকই ছিলেন না, তিনি সমাজসেবী, শিক্ষাবিদ, সমাজকর্মী এবং জাতীয়তাবাদী ,স্বাধীনতা সংগ্রামীও ছিলেন। প্রচুর প্রতিকূলতাকে কাটিয়ে তিনি রয়্যাল কলেজ অফ ফিজিশিয়ানস এবং রয়্যাল কলেজ অফ সার্জেন্স উভয়ের থেকেই বিরল গৌরব অর্জন করেছিলেন। ডাঃ হর্ষ বর্ধন বলেন, কোভিড মহামারীর মধ্যে চিকিৎসকরা নিঃস্বার্থভাবে সেবার কাজ করে চলেছেন। সেই কারণে তাদের প্রতি গভীর কৃতজ্ঞতা প্রকাশ করেন কেন্দ্রীয় মন্ত্রী। তিনি বলেন, চিকিৎসকরাই আমাদের আসল নায়ক।
অনুষ্ঠানে কেন্দ্রীয় স্বাস্থ্য ও পরিবার কল্যাণ প্রতিমন্ত্রী জাতীয় চিকিৎসক দিবসে চিকিৎসকদের প্রতি শুভেচ্ছা জানান এবং চিকিৎসক ও রোগীদের মধ্যে আস্থার সম্পর্ক গড়ে তোলার ওপর জোর দেন। অনুষ্ঠানে কেন্দ্রীয় স্বাস্থ্য সচিব শ্রীমতি প্রীতি সুদান সহ মন্ত্রকের বিশিষ্ট ব্যক্তিরা উপস্থিত ছিলেন।
(CG/SS/NS
প্রধানমন্ত্রীরদপ্তর
পরাক্রম দিবসে নেতাজী সুভাষ চন্দ্র বসুর প্রতি প্রধানমন্ত্রীর শ্রদ্ধার্ঘ্য
নয়াদিল্লি, ২৩ জানুয়ারি, ২০২৩
পরাক্রম দিবসে নেতাজী সুভাষ চন্দ্র বসুর প্রতি প্রধানমন্ত্রী শ্রী নরেন্দ্র মোদী শ্রদ্ধা নিবেদন করেছেন।
এক ট্যুইটে প্রধানমন্ত্রী বলেছেন;
“আজ পরাক্রম দিবসে নেতাজী সুভাষ চন্দ্র বসুর প্রতি আমি শ্রদ্ধা নিবেদন এবং ভারতের ইতিহাসে তার অসামান্য অবদানের কথা স্মরণ করছি। ঔপনিবেশিক শাসনের বিরুদ্ধে তাঁর দুর্দমনীয় প্রতিরোধের জন্য তিনি স্মরণীয় হয়ে থাকবেন। তাঁর চিন্তায় গভীরভাবে অনুপ্রাণিত হয়ে ভারত নিয়ে তাঁর স্বপ্নকে সফল রূপ দেওয়ার জন্য আমরা কাজ করে চলেছি।”
PG/AB/NS
(
কেন্দ্রীয়মন্ত্রিসভা
ভারত-সিঙ্গাপুর অর্থনৈতিক সহযোগিতা চুক্তি সংশোধনের দ্বিতীয় খসড়ায় অনুমোদন কেন্দ্রীয় মন্ত্রিসভার
নয়াদিল্লি, ৩ অক্টোবর, ২০১৮
ভারত ও সিঙ্গাপুরের মধ্যে সার্বিক অর্থনৈতিক সহযোগিতা চুক্তি সংশোধনের দ্বিতীয় খসড়ার বিষয়টি কেন্দ্রীয় মন্ত্রিসভা অনুমোদন করেছে। প্রধানমন্ত্রী শ্রী নরেন্দ্র মোদীর পৌরোহিত্যে অনুষ্ঠিত কেন্দ্রীয় মন্ত্রিসভা আজ  এ সংক্রান্ত প্রস্তাবে কর্মপরবর্তী অনুমোদন দেয়। চুক্তিটি গত ২৪শে আগস্ট স্বাক্ষরিত হয়। সংশোধিত চুক্তি স্বাক্ষরিত হলে দু’দেশের মধ্যে অর্থনৈতিক সহযোগিতা ও বাণিজ্য বৃদ্ধি পাবে। এর ফলে, এই চুক্তিটির সঠিক রূপায়ণও সম্ভব হবে।
CG/SC/DM/…
(Visitor Counter : 73
আবাসনএবংশহরাঞ্চলেরদারিদ্র্যদূরীকরণমন্ত্রক
স্ট্রিট ভেন্ডরদের জন্য বিশেষ মোবাইল অ্যাপ
নয়াদিল্লি, ২৭ জুলাই, ২০২৩
আবাসন ও নগর বিষয়ক মন্ত্রক ২০২৩-এর ১ জুন স্ট্রিট ভেন্ডরদের জন্য ‘পিএম স্বনিধি’ মোবাইল অ্যাপ-এর সূচনা করেছে। এই মোবাইল অ্যাপ-এর সাহায্যে স্ট্রিট ভেন্ডররা ‘পিএম স্বনিধি’ কর্মসূচির অধীনে ঋণ এবং সুপারিশপত্রের জন্য আবেদন করতে পারবেন। এছাড়াও তাঁরা ঋণের আবেদনপত্রের অবস্থিতি এবং ক্যাশব্যাকের ইতিহাসও জানতে পারবেন।
২৬/০৪/২০২২-এ অর্থনীতি বিষয়ক ক্যাবিনেট কমিটির সিদ্ধান্ত অনুযায়ী, ‘পিএম স্বনিধি’ কর্মসূচির অধীনে ২০২৪-এর ডিসেম্বরের মধ্যে প্রথম দফায় ৪২ লক্ষ, দ্বিতীয় দফায় ১২ লক্ষ এবং তৃতীয় দফায় ৩ লক্ষ টাকার লক্ষ্যমাত্রা নির্দিষ্ট করা হয়েছিল।
‘প্রাইম মিনিস্টার স্ট্রিট ভেন্ডর্স আত্মনির্ভর নিধি’  কর্মসূচির সূচনা হয় স্ট্রিট ভেন্ডরদের পুনরায় বাণিজ্য শুরু করানোর জন্য জামানতমুক্ত কার্যকরি মূলধন যোগানোর উদ্দেশ্য নিয়ে। ২০২৩-এর ২০ জুলাই পর্যন্ত এই কর্মসূচিতে ৫০.৬৩ লক্ষ ঋণ দেওয়া হয়েছে যার আর্থিক মূল্য ৬,৪৯২.০২ কোটি টাকা। এই ঋণ পেয়েছেন ৩৮.৫৩ লক্ষ স্ট্রিট ভেন্ডর।
শহরাঞ্চলের স্ট্রিট ভেন্ডরদের জন্য এই কর্মসূচি। এছাড়াও, এই কর্মসূচির অধীনে ঋণের মেয়াদ বৃদ্ধি করা হয়েছে ২০২২-এর মার্চ থেকে ২০২৪-এর ডিসেম্বর পর্যন্ত। এর ফলে এই কর্মসূচির অধীনে আরও বেশি সংখ্যক ভেন্ডর আসতে পারবেন।
‘পিএম স্বনিধি’ কর্মসূচির অধীনে ‘স্বনিধি সে সমৃদ্ধি’-র সূচনা হয়েছিল ২০২১-এর ৪ জানুয়ারি যাতে সুবিধাপ্রাপ্তদের পরিবারকে সুরক্ষিত রাখা যায় এবং তাঁদের জীবনযাপনের মান উন্নত হয়।
এটি সুবিধাপ্রাপ্তদের পরিবারকে ভারত সরকারের চালু আটটি কল্যাণমূলক কর্মসূচির সঙ্গে যুক্ত করেছে যাতে তাদের আর্থ-সামাজিক উন্নতি ঘটে। এই কর্মসূচিগুলি হল – ‘পিএম জীবন জ্যোতি বিমা যোজনা’, ‘পিএম সুরক্ষা বিমা যোজনা’, ‘পিএম জন ধন যোজনা’, ‘ওয়ান নেশন, ওয়ান রেশন কার্ড’, ‘পিএম শ্রমযোগী মানধন যোজনা’, ‘রেজিস্ট্রেশন আন্ডার বিল্ডিং অ্যান্ড কনস্ট্রাকশন ওয়ার্কার্স ’, ‘জননী সুরক্ষা যোজনা’ এবং ‘পিএম মাতৃ বন্দনা যোজনা’।
আজ লোকসভায় লিখিত জবাবে এই তথ্য জানিয়েছেন আবাসন ও নগর বিষয়ক প্রতিমন্ত্রী শ্রী কৌশল কিশোর।
CG/AP/DM/
(Visitor Counter : 48
জাহাজচলাচলমন্ত্রক
সাগর ও মহাসাগরে দূষণ রোধে ব্যবস্থা
নয়াদিল্লি, ২৬ জুলাই, ২০১৯
কেন্দ্রীয় সরকার সাগর ও মহাসাগরে দূষণ রোধে বিভিন্ন কার্যকর পদক্ষেপ গ্রহণ করেছে। লোকসভায় বৃহস্পতিবার এক প্রশ্নের লিখিত জবাবে একথা জানান কেন্দ্রীয় জাহাজ চলাচল তথা রসায়ন ও সার প্রতিমন্ত্রী শ্রী মনসুখ মান্ডাভিয়া। তিনি আরও জানান, সাগর ও মহাসাগরে দূষণ প্রতিরোধ সংক্রান্ত আন্তর্জাতিক কনভেনশন এমএআরপিওএল – এর সদস্য দেশ ভারত। এছাড়াও, সমুদ্র ও মহাসাগরে দূষণ রোধে মার্চেন্ট শিপিং রুল ২০০৯ কার্যকর কার হয়েছে।
তিনি আরও জানান, সাগরে দূষণ রোধে উপরোক্ত আইনগুলি মেনে চলা হচ্ছে কিনা, তা দেখার জন্য ভারতীয় জলযানগুলি নির্দিষ্ট সময়ের ব্যবধানে নজরদারি চালিয়ে থাকে। বিদেশি জাহাজগুলি থেকে দূষণের ঘটনা ঘটলে আন্তর্জাতিক নিয়ম-কানুন মেনে বিপুল পরিমাণ অর্থ জরিমানা করা হয়।
সাগরে ও মহাসাগরে প্লাস্টিক দূষণের সমস্যা মোকাবিলায় কেন্দ্রীয় পরিবেশ, বন ও জলবায়ু পরিবর্তন মন্ত্রক অন্যান্য মন্ত্রক ও দপ্তরের সংশ্লিষ্ট সমস্ত পক্ষকে নিয়ে একটি স্টিয়ারিং কমিটি গঠন করেছে। এই কমিটি প্লাস্টিক দূষণের সমস্যা মোকাবিলায় কি ধরণের নীতি প্রণয়ন, পরিকল্পনা, প্রযুক্তির প্রয়োগ ও অনুসন্ধানমূলক কাজকর্ম চালানো যায়, সে ব্যাপারে সংশ্লিষ্ট সমস্ত মন্ত্রক ও দপ্তরের সঙ্গে সমন্বয় বজায় রেখে কাজ করবে এবং প্রয়োজনীয় পরামর্শ ও মতামত দেবে।
CG/BD/SB
(Visitor Counter : 77
কেন্দ্রীয়মন্ত্রিসভা
জাতীয় স্বাস্হ্য মিশনের অগ্রগতি সহ এই মিশনের ক্ষমতাপ্রাপ্ত প্রোগ্রাম কমিটি এবং স্টিয়ারিং গ্রুপের সিদ্ধান্ত সম্পর্কে মন্ত্রিসভাকে অবহিত করা হয়েছে
নয়াদিল্লি, ০২ জানুয়ারী, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে জাতীয় স্বাস্হ্য মিশনের অগ্রগতি সহ এই মিশনের ক্ষমতাপ্রাপ্ত প্রোগ্রাম কমিটি এবং স্টিয়ারিং গ্রুপের সিদ্ধান্ত সম্পর্কে অবহিত করা হয়েছে।
বিগত ৫ বছর এবং ২০১৭-১৮তে জাতীয় স্বাস্হ্য মিশনের আওতায় অর্জিত সাফল্যগুলির মধ্যে রয়েছে- মাতৃত্বকালীন মৃত্যুহার ২০১০-১২র ১৭৮ থেকে ২০১৪-১৬তে ২.৭ শতাংশ কমে ১৩০ হয়েছে। একইভাবে নবজাতকের মৃত্যুহার ২০১১ সালের ৪৪ থেকে কমে ২০১৬তে ৩৪-এ দাঁড়িয়েছে। ২০১৫ থেকে ২০১৮তে বার্ষিক নবজাতক মৃত্যুহার ৮.১ শতাংশ হারে কমেছে। ৫ বছরের নিচে শিশুমৃত্যু হার ২০১১র ৫৫ থেকে কমে ২০১৬তে ৩৯ হয়েছে। ২০১৫-১৬তে ৫ বছরের কম বয়সী শিশুমৃত্যু হার ৯.৩ শতাংশ হারে কমেছে।
এছাড়াও বিভিন্ন রোগব্যাধি সংক্রান্ত স্বাস্হ্য সূচকেও লক্ষ্যণীয় অগ্রগতি ঘটেছে- ম্যালেরিয়া ও কৃমি আক্রান্তের ঘটনা ২০১১র ১.০ থেকে কমে ২০১৬তে ০.৮৪ হয়েছে। ২০১৭তে ম্যালেরিয়া জনিত মৃত্যু ৭০ শতাংশ এবং আক্রান্তের সংখ্যা ৩০ শতাংশ হ্রাস পেয়েছে। যক্ষ্মা আক্রান্তের সংখ্যা প্রতি লক্ষে ২০১৩র ২৩৪ থেকে কমে ২০১৭তে ২০৪ হয়েছে। একইভাবে যক্ষ্মা জনিত মৃত্যুর ঘটনা ২০১৬র ৩২ থেকে কমে ২০১৭তে ২১ হয়েছে। পোলিও আক্রান্তের সংখ্যা অবশ্য ২০১৭র ৫৫৪ থেকে বেড়ে ২০১৮র মার্চ পর্যন্ত ৫৭১-এ পৌঁছেছে। দেশের সমস্ত ব্লকে ১০ হাজার জনসংখ্যা পিছু কালাজ্বরে আক্রান্তের ঘটনা ১ শতাংশের কাছাকাছি কমেছে। ২০১৬তে আক্রান্তের সংখ্যা ৯৪ থেকে কমে ২০১৭তে ৭২এ পৌঁছেছে।
একইভাবে তামাক সেবনের ফলে সৃষ্ট চারটি প্রধান অসংক্রামক ব্যাধি যেমন- ক্যান্সার, ডায়াবেটিস, স্ট্রোক, হৃদরোগ এবং ফুসফুসের জটিল অসুখ আক্রান্তের সংখ্যা ২০০৯-১০এর ৩৪.৬ থেকে ৬ শতাংশ কমে ২০১৬-১৭তে ২৮.৬ শতাংশ হয়েছে।
CG/BD/NS
(Visitor Counter : 109
বিদ্যুৎমন্ত্রক
কেন্দ্রীয় বিদ্যুৎ মন্ত্রী শ্রী আর কে সিং বলেছেন, শক্তি সম্পদে ভারত বিশ্বে প্রথম সারিতে উঠে আসছে
নয়াদিল্লি, ১৬ জুলাই, ২০২১
কেন্দ্রীয় বিদ্যুৎ, নতুন ও পুনর্নবীকরণযোগ্য জ্বালানী মন্ত্রী শ্রী আর কে সিং বলেছেন, শক্তি সম্পদে ভারত বিশ্বে প্রথম সারিতে উঠে আসছে। কনফেডারেশন অফ ইন্ডিয়ান ইন্ডাস্ট্রি -র ‘আত্মনির্ভর ভারত – পুনর্নবীকরণযোগ্য জ্বালানী উৎপাদন’ শীর্ষক এক আলোচনাচক্রে মন্ত্রী ভাষণ দিচ্ছিলেন। তিনি বলেন, পুনর্নবীকরণযোগ্য জ্বালানী উৎপাদনে ভারত দ্রুত তার ক্ষমতা বৃদ্ধি করছে। প্যারিসে সিওপি-২১ এ ভারত যে অঙ্গীকার করেছিল, তা পূরণে এগিয়ে চলেছে। সেই অঙ্গীকার অনুযায়ী, ২০৩০ সালের মধ্যে ৪০ শতাংশ বিদ্যুৎ উৎপাদনের কাজ জীবাশ্ম জ্বালানীর পরিবর্তে অন্য উৎস্য থেকে করতে হবে। ইতিমধ্যেই ৩৮.৫ শতাংশ লক্ষ্য পূরণ হয়েছে। যেসব জায়গায় পরিকাঠামো নির্মাণের কাজ চলছে, সেগুলি শেষ হলে ৪৮.৫ শতাংশ বিদ্যুৎ এখন থেকেই উৎপন্ন করা যাবে। ২০৩০ সালের মধ্যে ভারত ৪৫০ গিগাওয়াট পুনর্নবীকরণযোগ্য বিদ্যুৎ উৎপন্ন করবে।
দীনদায়াল উপাধ্যায় গ্রাম জ্যোতি যোজনা এবং সৌভাগ্য যোজনার আওতায় গ্রামের প্রতিটি বাড়িতে বিদ্যুৎ পৌঁছে দেওয়ার কাজ চলছে। বিশ্বের মধ্যে ভারতে দ্রুত হারে বৈদ্যুতিকীকরণের কাজ চলছে। ইতিমধ্যেই ২০০ গিগাওয়াট বিদ্যুৎ অপ্রচলিত উৎস থেকে উৎপন্ন হচ্ছে। মন্ত্রী আরও বলেন, এই ক্ষমতা বৃদ্ধির ফলে কর্মসংস্থান সৃষ্টি হবে। আর তাই আত্মনির্ভর ভারতের দিকে দেশ আরও এক ধাপ এগোবে। কয়েকটি দেশ সোলার সেল এবং অন্যান্য সরঞ্জাম খুব কম দামে এদেশে বিক্রি করছে। এর ফলে, আমাদের দেশের শিল্প সংস্থাগুলির আর্থিক ক্ষতি হচ্ছে। মন্ত্রী এই প্রবণতা রুখতে এ ধরনের সরঞ্জামের উপর সীমাশুল্কের হার বৃদ্ধির কথা জানান। তিনি আরও বলেন, পরিবেশ-বান্ধব হাইড্রোজেন এবং অ্যামোনিয়ার মাধ্যমে শক্তি উৎপাদনেও ভারত অগ্রণী ভূমিকা পালন করছে। আমদানিকৃত প্রাকৃতিক গ্যাসের থেকে গ্রে-হাইড্রোজেনের পরিবর্তে দেশে পরিবেশ-বান্ধব হাইড্রোজেন উৎপাদনের কাজ চলছে। পেট্রোলিয়াম ও সার শিল্পে এ ধরনের হাইড্রোজেন ব্যবহারের ওপর গুরুত্ব দেওয়া হচ্ছে। এর ফলে, সৌরবিদ্যুৎ এবং বায়ুশক্তির মাধ্যমে উৎপাদিত বিদ্যুৎ ও সেগুলি সঞ্চয়ের জন্য দেশে উৎপাদিত সরঞ্জামের চাহিদা বাড়ছে।
মন্ত্রী আরও বলেন, পরিবেশ-বান্ধব উদ্যোগে উৎসাহ দেওয়ার জন্য সংশ্লিষ্ট শিল্পগুলিতে উদার নীতি চালু করা হয়েছে। এর ফলে, এই ক্ষেত্রে আরও বিনিয়োগ বাড়বে। লেভির ব্যবহার রুখতে অপ্রচলিত বিদ্যুতের ক্ষেত্রে সারচার্জকে যুক্তিগ্রাহ্য করা হচ্ছে।
CG/CB/SB
(Visitor Counter : 200
অসামরিকবিমানপরিবহণমন্ত্রক
এনপিএনটি ড্রোন পরিচালনার জন্য ৩৪টি গ্রীন জোনে অনুমতি লাভ
নয়াদিল্লী, ২৫ মার্চ, ২০২১
দেশে আরও ভালোভাবে ড্রোন পরিচালনার জন্য অসামরিক বিমান চলাচল মন্ত্রক ৩৪টি গ্রীন জোনে ‘নো পারমিশন নো টেকঅফ’ ড্রোন পরিচালনার অনুমতি দিয়েছে। এরফলে ভূপৃষ্ঠ থেকে ৪০০ ফুট ওপরে ড্রোন ওড়ানো যাবে। এর আগে দোসরা ফেব্রুয়ারী ২৬টি এবং ২০২০র তেশরা এপ্রিল ৬টি গ্রীন জোনে ড্রোন পরিচালনার অনুমতি দেওয়া হয়েছিল।
এনপিএনটি ড্রোন পরিচালনার জন্য ডিজিটাল স্কাই প্ল্যাটফর্মের মাধ্যমে বৈধ অনুমতি লাভ করতে হয়। এছাড়াও এইসব গ্রীন জোনে ড্রোন ওড়ানোর জন্য কোন সময়ে সেই কাজ করা হবে সেবিষয়ে আগে থেকে জানাতে হয়। দূর সঞ্চার ব্যবস্থাপনায় এইসব ড্রোন ওড়ানোর অনুমতির জন্য অনলাইন পোর্টালে নথিভুক্তি করাতে হয়। ২০২১ সালের আনম্যান্ড এয়ারক্রাফ্ট সিস্টেম নিয়মাবলী অনুযায়ী গ্রীন জোনে ড্রোন ওড়ানো যায়। সংশ্লিষ্ট রাজ্য সরকার এবং স্থানীয় প্রশাসনকে নির্ধারিত অঞ্চলে ড্রোন ওড়ানোর জন্য প্রয়োজনীয় সহায়তা করতে মন্ত্রক অনুরোধ জানিয়েছে।
গ্রীন জোনের অঞ্চলগুলির বিষয়ে জানতে নীচের লিঙ্কে ক্লিক করুনঃ-
https://static.pib.gov.in/WriteReadData/specificdocs/documents/2021/mar/doc202132541.pdf
তথ্যওসম্প্রচারমন্ত্রক
রেডিওর সরাসরি সম্প্রচার নিউজ অন এআইআর- এ জনপ্রিয়তায় উঠে এসেছে হায়দ্রাবাদ এবং অল ইন্ডিয়া রেডিও কোদাইকানাল
নতুন দিল্লি, ১৫ জুলাই, ২০২১
ভারতের শীর্ষস্থানীয় শহরগুলি যেখানে অল ইন্ডিয়া রেডিওর সরাসরি সম্প্রচার মূলক নিউজ অন এআইআর- অ্যাপটি সবচেয়ে বেশি জনপ্রিয় হয়ে উঠেছে তার মধ্যে প্রথম স্থানে রয়েছে পুনা। দ্বিতীয় স্থানে রয়েছে বেঙ্গালুরু। আগে তৃতীয় স্থানে থাকা চেন্নাইকে পিছনে ফেলে তৃতীয় স্থানে উঠে এসেছে হায়দ্রাবাদ। জয়পুর এবং ভোপাল রয়েছে যথাক্রমে অষ্টম এবং নবম স্থানে।
দেশে অল ইন্ডিয়া রেডিওর সরাসরি সম্প্রচার মূলক অ্যাপ নিউজ অন এআইআর একটি বিশেষ স্থান অর্জন করেছে। অল ইন্ডিয়া রেডিও কোদাইকানাল দশ নম্বর স্থান থেকে অষ্টম স্থানে স্থানে উঠে এসেছে। রেইনবো কানাডা কামানবিলু চতুর্থ স্থান এবং অল ইন্ডিয়া রেডিও পুনা পঞ্চম স্থান দখল করেছে। অল ইন্ডিয়া রেডিওর সরাসরি সম্প্রচার মূলক অ্যাপ নিউজ অন এআইআর অত্যন্ত জনপ্রিয়। বিশ্বের ৮৫ টি দেশ এবং ৮ হাজার শহরে এর পরিধি বিস্তৃত। অল ইন্ডিয়া রেডিওর ২৪০ টিরও বেশি পরিষেবার মাধ্যমে নিউজ অন এআইআর অ্যাপে সরাসরি সম্প্রচারের ব্যবস্থা করা রয়েছে।
গত ১৬ জুন থেকে ৩০ জুন পর্যন্ত পাওয়া তথ্য অনুযায়ী ভারতের যে দশটি শহরে নিউজ অন এআইআর অত্যন্ত জনপ্রিয়তা অর্জন করেছে সেই শহরগুলি হচ্ছে-
১) পুনা
২) বেঙ্গালুরু
৩) হায়দ্রাবাদ
৪) চেন্নাই
৫) মুম্বাই
৬) দিল্লি
৭) এরনাকুলাম
৮) জয়পুর
৯) ভোপাল
১০) পাটনা
CG/ SB
(Visitor Counter : 185
বৈদ্যুতিন ও তথ্যপ্রযুক্তি মন্ত্রক
ডিজিটাল লেনদেনে উৎসাহদান
নয়াদিল্লি, ২৫ মার্চ, ২০২২
ডিজিটাল ইন্ডিয়া কর্মসূচির একটি অপরিহার্য দিক হ’ল – ডিজিটাল লেনদেন ইকো ব্যবস্থাপনার বিষয়ে প্রচার। এর লক্ষ্য হ’ল – আর্থিক ক্ষেত্রে ডিজিটাইজেশন, স্বচ্ছতা এবং গুণমান বৃদ্ধি। ২০১৭-১৮ অর্থবর্ষে যেখানে ২ হাজার ৭১ কোটি টাকার ডিজিটাল আর্থিক লেনদেন হয়েছিল, সেখানে ২০২০-২১ অর্থবর্ষে তা বেড়ে ৫ হাজার ৫৫৪ কোটি টাকা হয়েছে। চলতি বছরের ২০শে মার্চ পর্যন্ত ৮ হাজার ১৯৩ কোটি টাকার ডিজিটাল লেনদেন হয়েছে। ভারত ইন্টারফেস ফর মানি ইউনিফায়েড পেমেন্টস্ ইন্টারফেস  সাধারণ মানুষের পছন্দসই লেনদেনের মাধ্যম হিসাবে উঠে এসেছে।
রিজার্ভ ব্যাঙ্ক অফ ইন্ডিয়া, ন্যাশনাল পেমেন্টস্ কর্পোরেশন অফ ইন্ডিয়া  এবং ব্যাঙ্কগুলি থেকে পাওয়া সূত্র অনুযায়ী, বৈদ্যুতিন ও তথ্য প্রযুক্তি মন্ত্রক ডিজিটাল লেনদেনের ক্ষেত্রে উৎসাহদানে একাধিক গুরুত্বপূর্ণ পদক্ষেপ নিয়েছে। দেশে ডিজিটাল লেনদেনকে আরও উৎসাহ দিতে মন্ত্রক রুপে ডেবিট কার্ড এবং বিএইচআইএম – ইউপিআই লেনদেনে প্রচারের জন্য উৎসাহদান প্রকল্প চালু করেছে। এই উদ্যোগ দেশে ডিজিটাল মাধ্যমে আর্থিক লেনদেনে উৎসাহ যুগিয়েছে। এমনকি, মন্ত্রক একাধিক উৎসাহদায়ক/ক্যাশব্যাক প্রকল্পের সূচনা করেছে। নাগরিকদের ইন্টারনেট ব্যাঙ্কিং, মোবাইল ব্যাঙ্কিং এবং মোবাইল অ্যাপ্লিকেশনের মতো বিভিন্ন পদ্ধতির মাধ্যমে অর্থ দেওয়ার ক্ষেত্রে উৎসাহ যোগাতে মন্ত্রক আর্থিক লেনদেন পরিকাঠামো ব্যবস্থার উন্নতিসাধনে সংশ্লিষ্ট মন্ত্রক, বিভাগ এবং রাজ্য/কেন্দ্রশাসিত অঞ্চলগুলিকে পরামর্শ জারি করেছে। বৈদ্যুতিন ও তথ্য প্রযুক্তি মন্ত্রক ‘গ্রামীণ ভারতের ডিজিটাল স্বাক্ষরতার বিষয়ে “প্রধানমন্ত্রী গ্রামীণ ডিজিটাল স্বাক্ষরতা অভিযান” প্রকল্প চালু করেছে। এমনকি, মন্ত্রক সমস্ত ব্যাঙ্ক ও আর্থিক পরিষেবা প্রদানকারীকে নিরাপদ আর্থিক লেনদেনের বিষয়ে প্রচার এবং তথ্য সুরক্ষা ক্ষেত্রে সচেতনতা তৈরি করার জন্য প্রচারের পরামর্শ দিয়েছে। ডিজিটাল লেনদেনের বিষয়ে প্রচারের জন্য সংবাদপত্র, এফএম রেডিও এবং হোর্ডিং – এর মাধ্যমেও প্রচার চালানো হচ্ছে। এমনকি, সোশ্যাল মিডিয়া প্ল্যাটফর্মে একাধিক উৎসাহদায়ক ও সচেতনতামূলক প্রচার চালানো হচ্ছে। সপ্তাহব্যাপী ‘আজাদি কা ডিজিটাল মহোৎসব’ – এর অঙ্গ হিসাবে মন্ত্রক দেশের ডিজিটাল লেনদেনের যাত্রাপথের বিষয় উদযাপনে ‘ডিজিটাল লেনদেন উৎসব’ শিবিরের আয়োজন করেছে। পাশাপাশি, কেন্দ্রীয় সরকার ও রিজার্ভ ব্যাঙ্ক অফ ইন্ডিয়া ডিজিটাল লেনদেনে নিরাপত্তা সুনিশ্চিত করতে বিভিন্ন পদক্ষেপ নিয়েছে।
রাজ্যসভায় আজ এক প্রশ্নের লিখিত উত্তরে এই তথ্য দিয়েছেন বৈদ্যুতিন ও তথ্য প্রযুক্তি প্রতিমন্ত্রী শ্রী রাজীব চন্দ্রশেখর।
CG/SS/SB
(Visitor Counter : 124